**Д О Г О В О Р**

Днес, ………………………. г.,

на основание чл. 33, ал. 5, т. 11 от Кодекса за социално осигуряване, в съответствие с Правилата за реда и условията за сключване на договори за предоставяне на информация и на информационни продукти за обработване на информация и за дейности по социалното осигуряване (Правилата), между:

**1. ..........................................**, ЕИК ....................................., със седалище и адрес на управление: .................................................................................................., представлявано от ........................................................................................от една страна, наричано по-долу за краткост “Дружеството”, и

**2. НАЦИОНАЛЕН ОСИГУРИТЕЛЕН ИНСТИТУТ** (НОИ), със седалище и адрес на управление гр. София, бул. “Александър Стамболийски” № 62-64, ЕИК 121082521, представляван от …………………………………… – Управител, наричан по-долу за краткост “НОИ”, от друга страна, се сключи настоящият договор за следното:

**І. Предмет на договора**

1. НОИ приема да предоставя на Дружеството срещу определена цена, съобразена с Тарифата за цените и начините на ценообразуване за изготвяне на специализирани продукти и услуги, съгласно наличната некласифицирана информация, данни за осигуряването на физически лица, данни от регистъра на трудовите договори, данни за внесените от осигурителите осигурителни вноски, както и за отпуснатите пенсии, данни за броя на осигурените лица. Информацията обхваща данните, посочени в приложения № 1, 2, 3 и 4, представляващи неразделна част от настоящия договор. Физическите и юридическите лица, за които се искат данни, се посочват от Дружеството.

1.1. Информацията обхваща период от дванадесет календарни месеца преди деня на подаването на заявка от Дружеството. Месецът, в който е подадена заявката, се включва в дванадесетмесечния период.

1.2. За целите на този договор:

a) приложение № 1 е подсправка № 2 от справка № 7 съгласно номенклатурата на НОИ;

б) приложение № 2 е справка № 2 съгласно номенклатурата на НОИ;

в) приложение № 3 е подсправка № 2 от справка № 6 съгласно номенклатурата на НОИ;

г) приложение № 4 е справка № 51 съгласно номенклатурата на НОИ.

1.3 Изброените в горната точка приложения служат за онагледяване на предоставяната съгласно договора информация и не следва да се възприемат като конкретен макет, образец, който ще бъде получаван от Дружеството.

2. Информацията се предоставя след подаване на заявка от страна на Дружеството.

3. За целите на настоящия договор Дружеството декларира, че:

3.1. физическите и/или юридическите лица, за които се събира информацията, предмет на договора, са дали изричното си писмено съгласие (за физическите лица и на основание чл. 6, пар. 1, б. „а“ от Регламент (ЕС) 2016/679 (Общия регламент относно защитата на данните)) Дружеството да събира информацията по този договор по електронен път, в обема, посочен в т. 1, включително информация за размера на съдържащия се в информационната система на НОИ осигурителен доход; съгласили са се Дружеството да събира информация, представляваща производствена или търговска тайна, като начислен осигурителен доход за наети на работа лица и др.

3.2. информацията по т. 3.1 не може да се предоставя на трети лица, вкл. за целите на управление на кредит и/или за събиране на вземания, без изрично писмено съгласие на лицето, за което се отнася и да се използва за други цели, извън даденото писмено съгласие.

3.3. съгласието, дадено от лицето за достъп на Дружеството до личните му данни, е неприложимо за последващ кредитор при прехвърляне на вземането на Дружеството (цесия).

**ІІ. Права и задължения на страните**

4. Дружеството се задължава:

4.1. да иска предоставяне на информация, предмет на договора, чрез подаване в НОИ на заявка през SSL защитена връзка от оторизиран/и потребител/и, който/ито се представлява/т пред НОИ посредством квалифициран електронен подпис (КЕП) съгласно Закона за електронния документ и електронните удостоверителни услуги, съдържащ ЕИК на Дружеството. Заявката съдържа:

a) за физически лица - ЕГН, съответно качеството им на самоосигуряващи се и техния БУЛСТАТ (ако имат);

б) за юридическите лица – ЕИК, както и допълнителни данни, ако съществува техническа възможност.

4.2. да оказва на НОИ необходимото съдействие при изпълнение предмета на договора.

4.3. да заплаща на НОИ цена в размер и по начин, уговорени в настоящия договор.

4.4. да обезщети в пълен размер НОИ, в случай, че НОИ претърпи вреди поради предоставяне на информация на Дружеството за лица, които не са давали изрично писмено съгласие Дружеството да получава информация за тях по този договор.

4.5. да съдейства на НОИ, като предоставя всяка изискана информация и документи, свързани с изпълнението на този договор.

4.6. в срок до десет работни дни след получаване на покана от НОИ да предостави възможност за извършване на проверка от служители на НОИ, с оглед реализиране на правото по т. 4.5 от настоящия договор. Проверката е за установяване наличието на изрични писмени съгласия от физическите лица за събиране на информация по този договор.

4.7. да уведомява НОИ за необходимостта от унищожаване на данните при условията на раздел V, т. 18 от настоящия договор.

4.8. да спазва правилата и реда за работа съгласно Приложение № 7 – Условия и ред за достъп до справките по договори.

4.9. да уведоми НОИ за започване на процедура по дерегистрация или заличаване от регистъра по чл. 3а от Закона за кредитните институции, в седемдневен срок от началото й или от заличаването.

5. НОИ се задължава:

5.1. да предоставя заявената от Дружеството информация по електронен път, през SSL защитена връзка. Достъпът до системите на НОИ се осъществява посредством WEB Service, като данните се получават от клиента в XML формат. Липсата наформуляри по раздел V, т. 19 от настоящия договор или некоректното им попълване са основание исканата информация да не бъде предоставяна.

5.2. да предоставя информация на Дружеството само за лица, за които има събрана информация в информационната система на НОИ за съответния период.

5.3. да полага усилия, за да осигури на Дружеството редовен on-line достъп до базата данни, с изключение на случаите, касаещи промени в регулациите на електронните съобщения и електронния обмен на данни, промени в изискванията, отнасящи се до стандартите за информационна сигурност, прилагани от НОИ, както и случаи, изискващи временно прекъсване на достъпа поради редовна профилактика на системите или дължащи се на непреодолима сила.

5.4. да отправи своевременно предизвестие до Дружеството за дните, през които ще се извършва профилактика на системите, както и да предостави подходящ срок на дружеството за адаптиране към промените в регулациите на електронните съобщения и електронния обмен на данни, съответно промени в изискванията, отнасящи се до стандартите за информационна сигурност, прилагани от НОИ. Съобщенията по тази точка се изпращат на  електронния адрес по т. 22.

**ІІІ. Цени и начин на плащане**

6. При изпълнение на всяка подадена заявка Банката се задължава да плати на НОИ цена, съобразена с Тарифата за цените и начините на ценообразуване за изготвяне на специализирани продукти и услуги, за всяка справка на лице, за което е поискана информация, както следва:

а) за справки (подсправка № 2 от справка № 7, справка № 2, справка № 51), изпълнявани по електронен път за физическо лице:

|  |  |
| --- | --- |
| до 5000 броя месечно | 1.20 лв. |
| от 5000 до 10000 бр. месечно | 0.75 лв. за горницата над 5000 броя |
| над 10 000 броя месечно | 0.40 лв. за горницата над 10 000 броя. |

б) за справки (подсправка № 2 от справка № 6), изпълнявани по електронен път за юридическо лице:

|  |  |
| --- | --- |
| до 2 000 броя месечно | 1,80 лв. |
| от 2 000 до 5 000 броя месечно | 1.20 лв. за горницата над 2 000 броя |
| над 5 000 броя месечно | 0,60 лв. за горницата над 5 000 броя |

6.1. Цените са без данък добавена стойност.

6.2. Цената по предходните точки се дължи от Дружеството и в случаите, когато в информационната система на НОИ липсват данни за лицето, за което е направено запитване.

7. Цената за изпълнените заявки се заплаща след представяне на фактура от страна на НОИ по следния ред:

7.1. НОИ издава фактура до 10-о число на всеки месец, включваща изпълнените заявки от предходния месец.

7.2. НОИ изпраща електронна фактура на следния електронен адрес на Дружеството:
e-mail: ............................... .

7.3. Плащането по фактурата се извършва в 10 (десет) дневен срок от датата на получаването й, по банковата сметка на НОИ в Българска народна банка:

**IBAN: BG 89 BNBG 9661 3100 1715 01**

**BIC: BNBGBGSD**

7.4. Ако дължимите суми не са платени в срока по т. 7.3, НОИ преустановява изпълнението на заявки за предоставяне на информация до изплащане на цялото задължение, включително и неустойките по т. 9.

**IV. Отговорност за неизпълнение. Гаранция в полза на НОИ, дължима от Дружеството**

8. В случай на забава на изпълнение на заявка, НОИ дължи неустойка в размер на 1 % (един процент) върху дължимата за съответната заявка цена за всеки просрочен ден, но не повече от 10 % (десет процента).

9. При забава на плащане Дружеството дължи неустойка в размер на 1 % (един процент) върху дължимата сума за всеки просрочен ден, но не повече от 10 % (десет процента).

10. Гаранцията, дължима от Дружеството в полза на НОИ, възлиза на 10 000 (десет хиляди) лева и следва да е валидна до 30 май 2026 г. Гаранцията се представя към момента на сключване на договора като парична сума или под формата на безусловна банкова гаранция, която дава възможност на НОИ да реализира правата по същата само въз основа на свое едностранно волеизявление. Банковата гаранция следва да съдържа опции и за частично предявяване, без това да оказва влияние върху нейната валидност и срок.

11. НОИ има право да задържи от гаранцията дължими от страна на Дружеството суми за изпълнени, но незаплатени заявки, като начисли и дължимите неустойки.

12. НОИ има право да задържи изцяло наличната по договора гаранция при неизпълнение на задължението по т. 4.9.

13. При констатиране на нарушение на т. 3.1 и/или т. 3.2 и/или т. 3.3 от Раздел I на настоящия договор, изразяващо се в липса на съгласие, засягащо повече от 5 от проверяваните лица, НОИ има право да задържи от гаранцията сума в размер на 5000 (пет хиляди) лева.

13.1. При констатиране на нарушение на т. 3.1 и/или т. 3.2 и/или т. 3.3 от Раздел I на настоящия договор, изразяващо се в липса на съгласие, засягащо повече от 25 от проверяваните лица (тежко нарушение), НОИ има право да задържи изцяло наличната по договора гаранция и да прекрати договора.

13.2. При повторно констатиране липса на съгласие, засягащо повече от 5 проверявани от Дружеството лица (повторно нарушение), НОИ има право да задържи изцяло наличната по договора гаранция и да прекрати договора.

14. Когато, вследствие на направените по т. 11 и 13 удръжки, наличната по договора гаранция намалее до 5000 (пет хиляди) лева, НОИ има право да поиска от Дружеството да възстанови гаранцията до първоначалния размер, посочен в т. 10.

15. Гаранцията се освобождава в едномесечен срок от изтичане срока на договора или от неговото прекратяване, когато не са налице предпоставките за нейното усвояване по т. 11-13.

**V. Други условия**

16. Настоящият договор влиза в сила от датата на неговото подписване от двете страни, но не по-рано от 1 май 2023 г. и има срок на действие до 30 април 2026 г.

17. Настоящият договор може да бъде прекратен, освен поради изтичане на срока, в следните случаи:

17.1. по взаимно съгласие на страните, изразено в писмена форма;

17.2. при констатиране на тежко или повторно нарушение на т. 3.1 и/или т. 3.2 и/или т. 3.3 от Раздел I по смисъла и при условията на т. 13.1 или т. 13.2 - от датата, следваща датата на получаване на писменото уведомление;

17.3. от изправната страна – при допуснато неизпълнение на задълженията от другата страна, договорът се прекратява от датата, следваща датата на получаване на писменото уведомление;

17.4. от всяка от страните - с едномесечно предизвестие в писмена форма;

17.5. предсрочно, без да е необходимо изрично писмено уведомяване, при заличаване на Дружеството от публичния Регистър на финансовите институции по чл. 3а от ЗКИ на БНБ.

18. Споровете, възникнали във връзка с изпълнението или тълкуването на настоящия договор се разрешават в дух на добра воля по споразумение на страните, а когато постигането на съгласие се окаже невъзможно, споровете се отнасят за разрешаване пред компетентния съд.

19. Във връзка със становище на КЗЛД, рег. № П-6838 от 12.02.2013 г., страните определят разумен срок - 3 месеца, за съхраняване на лични данни след постигане на целта, за която същите са обработвани. Срокът започва да тече от датата на получаване от НОИ на уведомление от Дружеството за необходимостта от унищожаване на данните. В случай, че в 3-месечния период НОИ не извърши проверка при условията на т. 4.6 от договора, Дружеството може да пристъпи към унищожаване на данните, като отрази същото в протокол. Протоколът се съхранява в петгодишен срок.

20. (1) Неразделна част от настоящия договор са приложенията към същия:

1. Приложение № 5 - Заявление за активиране/деактивиране достъпа на представляващия и/или оправомощено/и от него лице/а (до двама) за администриране на потребителите на Банката/Дружеството;

2. Приложение № 6 - Заявление за IP адрес/и;

3. Приложение № 7 – Условия и ред за достъп до справките по договори.

(2) Промени в приложенията по ал. 1, т. 1 и 2 се правят по указания в тях ред.

21. За целите на настоящия договор, в съответствие с Правилата и със Становище на КЗЛД рег. № НДМСПО-10-1/08.07.2019 г., страните приемат следното:

21.1. Определение за „писмено съгласие“:

*Писмено съгласие е изрично волеизявление на лицето за достъп на ползвателя до личните му данни, съдържащи се в информационната система на НОИ, подписано:*

*а. собственоръчно на хартиен носител или*

*б. чрез квалифициран електронен подпис по чл. 13, ал. 3 от Закона за електронния документ и електронните удостоверителни услуги или*

*в. чрез персонален идентификационен код, издаден от Националната агенция за приходите или НОИ, както и чрез уникален код за достъп, издаден от Националната здравноосигурителна каса – при действието на § 5, ал. 2 от ПЗР на Наредба за общите изисквания към информационните системи, регистрите и електронните административни услуги.*

21.2. При прехвърляне на вземането (цесия) писменото съгласие за обработване на данъчна и осигурителна информация, дадено пред предходен кредитор – кредитна или финансова институция, е за целите на изпълнението на законовото му задължение за оценка на кредитоспособността. В този смисъл конкретното изброяване на трети лица в съгласието, дадено пред първоначалния кредитор, е неприложимо за последващия кредитор, тъй като от една страна то има за адресат НОИ, а не страните по договора за кредит, а от друга – то е дадено за конкретно действие, вече извършено от предходния кредитор и не е валидно за бъдещи действия.

22. Страните се съгласяват да разменят уведомления във връзка с технологичния ред за предоставяне на информация по този договор, на посочените електронни адреси:

а. за Дружеството - ……………………………………………………………..

б. за НОИ - WS\_Support@nssi.bg

23. За неуредените в настоящия договор въпроси се прилагат разпоредбите на действащото българско законодателство.

Настоящият договор се състави и подписа в два еднообразни екземпляра – по един за всяка от страните.

**За ................................. За НОИ:**